Gost Patricije Vodopije i prve ovomjesečne "Bookvice", večeras u splitskom klubu "Quasimodo", je književnik, novinar i kritičar Teofil Pančić koji će predstaviti svoju novu knjigu "39 dana lipnja", objavljenu u izdanju Profila.

Naslovnica knjige



Pančiću je to već 20. knjiga, ali i prva koju je napisao isključivo kao književno djelo, te nije imala nikakav medijski "predživot". Napisana je u dnevničkoj formi i nastala za vrijeme Pančićeva boravka u rezidenciji za pisce "Marko Marulić", koju u Splitu vodi Udruga "Kurs".

Autor je zapisao crtice iz svakodnevnog života Panonca na Mediteranu, kroz koje provlači svoja intimna razmišljanja i sjećanja te se hvata u koštac s brojnim neuralgičnim točkama današnjeg hrvatskog društva.





Prosvjed na Matejuški

T.V., FOTO: CROPIX

Među ostalim, zabilježio je i lipanjski prosvjed na Matejuški protiv tvrtke koja je ogradila taj javni prostor prikazivanja utakmica Svjetskog nogometnog prvenstva,. Pančićev dnevnik čita se kao duhovita kronika jednog vremena, grada i njegove književne scene.Teofil Pančić rođen je 1965. godine u Skoplju. Danas živi i radi najviše u Zemunu i Novom Sadu. Redovito objavljuje kolumne, eseje i kritike za razne tiskane i elektroničke publikacije na području bivše Jugoslavije, SAD-a, Rusije i više zemalja Europske unije.Bio je politički komentator radija Slobodna Europa. Među ostalim, piše i za zagrebački Jutarnji list. Početak književne večeri je u 20.30 sati.